wannaphong/clean_thaiwikipedia huggingface dataset:
# มารีอา กรีสตีนาแห่งนาโปลีและซิซิลี สมเด็จพระราชินีแห่งซาร์ดิเนีย
มารีอา กรีสตีนาแห่งนาโปลีและซิซิลี สมเด็จพระราชินีแห่งซาร์ดิเนีย (พระประมาภิไธยเดิม: เจ้าฟ้าหญิงมารีอา กรีสตีนา อะเมลี เตรีซาแห่งนาโปลีและซิซิลี; 17 มกราคม พ.ศ. 2322 - 11 มีนาคม พ.ศ. 2392) ทรงเป็นพระราชธิดาใน พระเจ้าแฟร์ดีนันโดที่ 1 แห่งซิซิลีทั้งสอง กับ พระนางมารีอา คาโลรีนาแห่งออสเตรีย และเป็นพระราชมาตุจฉา (น้าหญิง)ใน มารีอา เทรีซาแห่งออสเตรีย สมเด็จพระราชินีแห่งซาร์ดิเนีย 
 พระราชประวัติ 
สมเด็จพระราชินีฯ พระราชสมภพในพระราชสถานะ เจ้าฟ้าหญิงแห่งนาโปลีและซิซิลี มีพระราชบิดาคือ พระเจ้าแฟร์ดีนันโดที่ 1 แห่งซิซิลีทั้งสอง พระราชมารดาคือ พระนางมารีอา คาโลรีนาแห่งออสเตรีย พระราชธิดาใน จักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์ กับ จักรพรรดินีมาเรีย เทเรซา ด้วยความที่สมเด็จพระบรมชนกนาถและสมเด็จพระราชชนนี มีพระราชบุตรมากมาย ทำให้พระองค์มีพระพี่น้องมากมาย อาทิ
 มาเรีย เทเรซา แห่งนาโปลีและซิซิลี พระพี่นางพระองค์ใหญ่ พระราชมารดาใน จักรพรรดิแฟร์ดีนันท์ที่ 1 แห่งออสเตรีย
 เจ้าหญิงลุยซาแห่งนาโปลีและซิซิลี พระพี่นางพระองค์รอง พระราชมารดาใน มารีอา เทรีซาแห่งออสเตรีย สมเด็จพระราชินีแห่งซาร์ดิเนีย
 พระเจ้าฟรานซิสที่ 1 แห่งซิซิลีทั้งสอง พระเชษฐาพระองค์แรก สมเด็จพระบรมชนกนาถใน พระเจ้าแฟร์ดีนันโดที่ 2 แห่งซิซิลีทั้งสอง
 มารีอา อะเมเลียแห่งนาโปลีและซิซิลี พระขนิษฐา พระราชมารดาใน หลุยส์-มารีแห่งออร์เลอ็อง สมเด็จพระราชินีแห่งเบลเยียม เป้นต้น

นอกจากนี้พระองค์ยังมีความเกี่ยวดองทางสายพระโลหิตใน มารี อ็องตัวแน็ต โดยเป็นพระมาตุจฉาในพระองค์ เจ้าหญิงมาเรีย คริสตินา อเมเลีย พระขนิษฐสาฝาแฝดของพระองค์ สิ้นพระชนม์ ด้วยโรคไข้ทรพิษ เมื่อวันที่ 26 กุมภาพันธ์ พ.ศ. 2326 ขณะมีพระชันษา 4 ปี
 อภิเษกสมรส 
เจ้าหญิงมารีอา กรีสตีนาแห่งนาโปลีและซิซิลี ทรงเสกสมรสกับ พระเจ้าชาลส์ เฟลิกซ์แห่งซาร์ดิเนีย ขณะดำรงพระอิสริยยศ ดยุกแห่งเจนัว งานเสกสมรส จัดขึ้น ณ เมื่อวันที่ 6 เมษายน พ.ศ. 2350 ที่เมืองปาแลร์โม ซึ่งขึ้นว่าที่กษัตริย์แห่งซาร์ดิเนีย ต่อมา เมื่อวิกเตอร์ เอ็มมานูเอลที่ 1  พระเชษฐาทรงสละราชสมบัติในปี พ.ศ. 2364 โดยก่อนหน้านั้น ทรงดำรงพระอิสริยยศ ดัชเชสแห่งเจนัว พระชายา
พระราชสวามีสวรรคต 
เมื่อพระเจ้าวิกเตอร์ เอ็มมานูเอลที่ 1 ทรงสละราชสมบัติแล้ว พระราชสวามีทรงขึ้นครองราชย์ พระองค์จึงเป็น สมเด็จพระราชินีแห่งซาร์ดิเนีย ทั้งกษัตริย์และพระราชินี ทรงครองรักกันอย่างไร้ที่ติ แม่จะทรงไร้พระราชบุตรก็ตาม ทั้ง 2 ประทับ ณ พระตำหนักปาลาซโซ ตราบจน พระราชสวามีของพระองค์สวรรคตลงเมื่อปี พ.ศ. 2374 พระองค์ทรงดำรงพระชนม์ชีพอย่างเรียบง่าย ไม่วุ้นวาย ทรงเป็นกันเองกับเหล่านางสนองพระโอษฐ์ โปรดการพระดำเนินเล่น (เดินเล่น) รอบพระตำหนักเล็กน้อย จนพระองค์สวรรคตลง เมื่อวันที่ 11 มีนาคม พ.ศ. 2392 สิริพระชันมายุ 70 พรรษา 

ด้วยเหตุที่พระองค์ไม่มีพระราชบุตร พระราชสวามีของพระองค์ ทรงมีพระบรมราชโองการโปรดเกล้าฯ แต้งตั้ง เจ้าชายการ์โล อัลแบร์โต ซึ่งเป็นพระราชสวามีใน เจ้าหญิงมารีอา เทรีซา พระภาคิไนย (หลานที่เป็นลูกของพี่สาว) ของพระองค์เป็นว่าที่พระมหากษัตริย์แห่งซาร์ดิเนยถัดจากพระองค์
# ประเทศกาตาร์ในเอเชียนเกมส์ฤดูหนาว 2025
ประเทศกาตาร์ เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน, ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมกาตาร์ประกอบด้วยนักกีฬาจำนวน 15 คนที่แข่งขันใน 4 ประเภทกีฬา นักกีฬาสโนว์บอร์ด โมฮัมเหม็ด อัลนายมี และ ซาร่า อัล-เคท เป็นผู้ถือธงในพิธีเปิดการแข่งขัน

นักกีฬา
ตารางต่อไปนี้แสดงรายชื่อนักกีฬาของกาตาร์ตามประเภทกีฬาและเพศ

กีฬาชายหญิงรวมเคอร์ลิง6612สเกตความเร็วระยะสั้น101สกีปีนเขา101สโนว์บอร์ด101รวม9615

 สกีปีนเขา 

กาตาร์ส่งนักสกีปีนเขาชาย 1 คนเข้าร่วมการแข่งขัน

ชาย
นักกีฬาประเภทการแข่งขันรอบคัดเลือกรอบรองชนะเลิศรอบชิงชนะเลิศเวลาอันดับเวลาอันดับเวลาอันดับคาลิฟา เอลมาการ์มิดสปรินท์9:11.59 22ไม่ได้เข้ารอบ

 สโนว์บอร์ด 

กาตาร์ส่งนักสโนว์บอร์ดชาย 1 คนเข้าร่วมการแข่งขัน

ชาย
นักกีฬาประเภทการแข่งขันรอบคัดเลือกรอบชิงชนะเลิศรอบที่ 1รอบที่ 2ดีที่สุดอันดับรอบที่ 1รอบที่ 2รอบที่ 3ดีที่สุดอันดับโมฮัมหมัด คาลิด อัล คูวารีสไตล์สโลป3.005.255.2512ไม่ได้เข้ารอบ
# ประเทศเลบานอนในเอเชียนเกมส์ฤดูหนาว 2025
ประเทศเลบานอน เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 ทีมเลบานอนประกอบด้วยนักกีฬา 17 คนที่เข้าร่วมการแข่งขันใน 5 กีฬา ทีม 17 คนของเลบานอนเป็นทีมที่ใหญ่ที่สุดที่ประเทศได้ส่งเข้าร่วมการแข่งขันในกีฬาเอเชียนเกมส์ฤดูหนาว เดิมที นักสกีข้ามทุ่ง ซาเมอร์ ทอว์ก และนักสกีลงเขา เซเรนา จัลลัด มีกำหนดจะเป็นผู้ถือธงของประเทศในพิธีเปิด อย่างไรก็ตาม ผู้ถือธงในพิธีเปิดคือเจ้าหน้าที่สองคน (มอริซิโอ ซอตติล และ โจแอนน์ ดิวาน) เท่านั้น

นักกีฬา
ตารางด้านล่างแสดงรายชื่อนักกีฬาเลบานอนตามกีฬาและเพศ.
กีฬา ชาย หญิง รวมสกีลงเขา 224ทวิกีฬาฤดูหนาว 224สกีข้ามทุ่ง 224สกีปีนเขา 101สโนว์บอร์ด 224 รวม  9  8  17

สกีลงเขา

เลบานอนส่งนักสกีลงเขา 4 คน (ชายสองคนและหญิงสองคน)

นักกีฬาประเภทการวิ่ง 1การวิ่ง 2รวมเวลาอันดับเวลาอันดับเวลาอันดับแอนโทนี่ แมรัดสลาลอมชาย  1:04.34411:03.09332:07.4334จีอัด เชฮับไม่สามารถทำการแข่งขันได้ฮายา อัล ริไฟสลาลอมหญิง  1:13.34381:10.96322:24.3032เซเรน่า จาลาด1:11.25311:09.57312:20.8230

 ทวิกีฬาฤดูหนาว 

เลบานอนส่งนักทวิกีฬาฤดูหนาว 4 คน (สองชายและสองหญิง)

นักกีฬาประเภทเวลาพลาดอันดับพอล เคย์รูซสปรินต์ชาย47:10.54+529เอลี ทอว์ก45:15.23+328กลอรี่ อัล-ฟาครีสปรินต์หญิง41:56.82+424จีนน์ ทอว์ก43:46.03+425
# ประเทศจอร์แดนในเอเชียนเกมส์ฤดูหนาว 2025
ประเทศจอร์แดน เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมจอร์แดนประกอบด้วยนักสกีลงเขาชาย 1 คน คือ ชารีฟ ซาไวเดห์ และเป็นคนถือธงชาตินำในพิธีเปิดการแข่งขัน

นักกีฬา
ตารางด้านล่างแสดงรายชื่อนักกีฬาจอร์แดนตามกีฬาและเพศ.

กีฬาชายหญิงรวมสกีลงเขา101รวม101

 สกีลงเขา 

จอร์แดนส่งนักกีฬาสกีชาย 1 คนเข้าร่วมการแข่งขัน ชารีฟ ซาไวเดห์ เป็นนักกีฬาสกีที่เกิดในสหรัฐอเมริกาและจะเป็นตัวแทนของประเทศในการแข่งขันสลาลอม Al-Zawaideh จบการแข่งขันสลาลอมในอันดับที่ 30

นักกีฬาประเภทการแข่งขันรอบที่ 1รอบที่ 2รวมเวลาอันดับเวลาอันดับเวลาอันดับชารีฟ ซาไวเดห์สลาลอมชาย  1:01.603859.71302:01.3130
# ร่างพระราชบัญญัติการเปลี่ยนแปลงสภาพภูมิอากาศ
ร่างพระราชบัญญัติการเปลี่ยนแปลงสภาพภูมิอากาศ เป็นร่างพระราชบัญญัติที่เสนอเพื่อดำเนินการตามเป้าหมายความเป็นกลางทางคาร์บอนและเป้าหมายสุทธิเป็นศูนย์

 เบื้องหลัง 
ในปี พ.ศ. 2564 พลเอกประยุทธ์ จันทร์โอชา นายกรัฐมนตรีในขณะนั้น ได้ประกาศนโยบายลดการปล่อยก๊าซเรือนกระจกของประเทศไทยในการประชุมว่าด้วยการเปลี่ยนแปลงสภาพภูมิอากาศของสหประชาชาติที่เมืองกลาสโกว์ (COP26) แผนดังกล่าวรวมถึงการบรรลุภาวะความเป็นกลางทางคาร์บอนภายในปี พ.ศ. 2593 และคาร์บอนเป็นศูนย์ภายในปี พ.ศ. 2608

 การพิจารณา 
ร่างพระราชบัญญัติดังกล่าวได้รับการร่างขึ้นตามความตกลงปารีสเมื่อปี พ.ศ. 2559 ในเดือนมีนาคม พ.ศ. 2567 ร่างพระราชบัญญัติร่างแรกเสร็จสมบูรณ์ และคาดว่าจะนำเสนอต่อคณะรัฐมนตรีให้พิจารณาภายในเดือนมิถุนายน พ.ศ. 2567

เมื่อวันที่ 8 พฤศจิกายน พ.ศ. 2567 กรมการเปลี่ยนแปลงสภาพภูมิอากาศและสิ่งแวดล้อมสังกัดกระทรวงทรัพยากรธรรมชาติและสิ่งแวดล้อม เปิดรับฟังความคิดเห็นต่อร่างพระราชบัญญัติการเปลี่ยนแปลงสภาพภูมิอากาศฉบับแก้ไขเป็นครั้งที่ 2

คาดว่าร่างพระราชบัญญัติดังกล่าวจะถูกส่งไปยังคณะรัฐมนตรีภายในเดือนมกราคม พ.ศ. 2568

 ข้อสังเกต 
ร่างพระราชบัญญัตินี้จะกำหนดให้ภาคธุรกิจรวบรวมและรายงานข้อมูลการปล่อยก๊าซเรือนกระจกไปยังสำนักงานนโยบายและแผนทรัพยากรธรรมชาติและสิ่งแวดล้อม ร่างพระราชบัญญัติดังกล่าวยังเสนอให้เพิ่มการสนับสนุนทางการเงินรวมทั้งสินเชื่อดอกเบี้ยต่ำจากกองทุนสิ่งแวดล้อมและธนาคารเพื่อสนับสนุนการลงทุนในเทคโนโลยีสีเขียว
# มัสยิดอิบรอฮีม
มัสยิดอิบรอฮีม  เป็นมัสยิดในหม่องก็อก ฮ่องกง ถือเป็นมัสยิดลำดับที่ 6 และมัสยิดล่าสุดที่สร้างขึ้นในฮ่องกง ตัวมัสยิดได้รับการก่อสร้างและบริหารจัดการโดย United Welfare Union Hong Kong Limited

ประวัติ
ในเดือนมีนาคม ค.ศ. 2011 กลุ่มมุสลิมเข้าหารือกับรัฐบาลเพื่อขอที่ดินสร้างมัสยิด รัฐบาลเสนอที่ดินผืนหนึ่งให้เป็นเวลา 1 ปี แต่ข้อเสนอนั้นถูกปฏิเสธ รัฐบาลจึงเลือกแปลงที่ดินตรงถนน Hoi Wan ที่เหมาะสมกว่าแทน เมื่อวันที่ 20 กันยายน ค.ศ. 2012 กรมที่ดินอนุมัติคำร้องดังกล่าว และที่ดินดังกล่าวได้ถูกส่งมอบให้กับสหภาพสวัสดิการฮ่องกงเมื่อวันที่ 1 กุมภาพันธ์ ค.ศ. 2013

การก่อสร้างมัสยิดเริ่มขึ้นในเดือนกรกฎาคม ค.ศ. 2013 จากนั้นจึงแล้วเสร็จและเปิดพิธีในวันที่ 24 พฤศจิกายน ค.ศ. 2013

ต่อมาสัญญาเช่าหมดอายุ และรัฐบาลได้ยึดที่ดินคืนเมื่อปลาย ค.ศ. 2019 อย่างไรก็ตาม รัฐบาลได้เสนอพื้นที่อื่นซึ่งได้รับการอนุมัติใน ค.ศ. 2019 การก่อสร้างบนพื้นที่ใหม่เริ่มขึ้นในเดือนกรกฎาคม ค.ศ. 2020 เมื่อวันที่ 1 มกราคม ค.ศ. 2020 การก่อสร้างมัสยิดได้แล้วเสร็จบางส่วน มัสยิดเดิมถูกรื้อทำลาย และมัสยิดอิบรอฮีมย้ายไปยังพื้นที่ใหม่ในเขตหม่องก็อกอย่างเป็นทางการ

สถาปัตยกรรม
มัสยิดมีสิ่งอำนวยความสะดวกมากมาย เช่น ห้องอาบน้ำละหมาด ห้องเก็บอาหาร ห้องเรียน ห้องประชุม และห้องทำงานสำหรับอิหม่าม โดยแบ่งออกเป็นเขตสำหรับผู้ชายและผู้หญิงตามหลักศาสนาและวัฒนธรรม

การเดินทาง
มัสยิดสามารถเข้าถึงได้ผ่านการเดินเท้าจากทางออก อี1 ที่สถานีหม่องก็อกของ MTR

ดูเพิ่ม
 ศาสนาอิสลามในฮ่องกง
# ถุงสตัฟ
ถุงสตัฟ (Stuff sack) เป็นประเภทของถุงหูรูดที่มักใช้สำหรับเก็บอุปกรณ์ตั้งแคมป์ ถุงสตัฟมักใช้สำหรับเก็บถุงนอน โดยการบรรจุถุงนอนเข้าไปในถุงแทนที่จะม้วนหรือพับ ถุงสตัฟยังสามารถใช้เป็นภาชนะสำหรับรวบรวมของชิ้นเล็ก ๆ หลายชิ้นไว้ด้วยกันได้

ถุงบีบอัด (Compression sack) เป็นถุงสตัฟประเภทหนึ่งที่ออกแบบมาโดยเฉพาะสำหรับเก็บถุงนอนในกระเป๋าเป้สะพายหลังแบบมีโครงภายใน โดยมีฝาผ้าซึ่งติดกับปลายถุงที่ปิดสนิทผ่านสายรัดปรับขนาดได้ เมื่อดึงสายรัดให้สั้นลง ถุงและสิ่งของที่อยู่ภายในจะถูกบีบอัดให้มีขนาดเล็กลง
# กระทรวงกลาโหม (จีน)
กระทรวงกลาโหมสาธารณรัฐประชาชนจีน  เป็นหน่วยงานองค์ประกอบลำดับที่สองภายใต้คณะมนตรีรัฐกิจ มีรัฐมนตรีว่าการกระทรวงกลาโหมเป็นหัวหน้า

ต่างจากประเทศอื่น กระทรวงกลาโหมไม่ได้มีอำนาจสั่งการปฏิบัติการเหนือกองทัพจีนรวมถึงกองทัพปลดปล่อยประชาชน (PLA) ซึ่งอยู่ภายใต้การบัญชาการของคณะกรรมการการทหารส่วนกลาง (CMC) แทน งานของกระทรวงและรัฐมนตรีนั้นมีลักษณะทางการทูตเป็นหลัก โดยทั่วไปจะทำหน้าที่เป็นผู้ประสานงานแทนคณะกรรมการการทหารส่วนกลางและกองทัพปลดปล่อยประชาชนเมื่อต้องติดต่อกับกองทัพต่างชาติ

 ภาพรวม 
กระทรวงกลาโหมก่อตั้งขึ้นตามมติที่รับรองโดยการประชุมครั้งที่ 1 ของสภาประชาชนแห่งชาติชุดที่ 1 เมื่อ ค.ศ. 1954 ต่างจากแนวปฏิบัติในประเทศอื่น ๆ กระทรวงกลาโหมไม่ได้ใช้อำนาจบังคับบัญชาเหนือกองทัพรวมถึงกองทัพปลดปล่อยประชาชน (PLA) ซึ่งอยู่ภายใต้การบังคับบัญชาของคณะกรรมการการทหารส่วนกลาง (CMC) แทน กระทรวงฯ ทำหน้าที่เป็นผู้ประสานงานแทนคณะกรรมการฯ และกองทัพฯ เมื่อต้องติดต่อกับกองทัพต่างชาติในการแลกเปลี่ยนและความร่วมมือทางทหาร มีหน้าที่หลักรับผิดชอบสำหรับผู้ช่วยทูตฝ่ายทหารของจีนและเป็นจุดติดต่อเชิงสถาบันสำหรับผู้ช่วยทูตฝ่ายทหารต่างชาติที่ได้รับมอบหมายให้ปฏิบัติหน้าที่ในประเทศจีน นอกจากนี้ยังรับผิดชอบการเผยแพร่ข่าวเกี่ยวกับกิจการทางทหารด้วย
 โครงสร้าง 
กระทรวงมีรัฐมนตรีว่าการกระทรวงกลาโหมเป็นหัวหน้า ต่างจากประเทศอื่น ๆ รัฐมนตรีไม่มีอำนาจสั่งการกองทัพ โดยทั่วไปแล้วจะปฏิบัติหน้าที่ทางการทูต อย่างไรก็ตาม จนถึงเดือนธันวาคม ค.ศ. 2023 ตำแหน่งนี้ถูกดำรงโดยสมาชิกของคณะกรรมการการทหารส่วนกลางมาโดยตลอด  เมื่อหลี่ ช่างฝูถูกปลดจากตำแหน่งในเดือนธันวาคม ค.ศ. 2023 กระทรวงฯ ก็ไม่ได้มีที่นั่งในคณะกรรมการฯ อีกต่อไป ขณะที่สิ่งนี้อาจเปลี่ยนแปลงได้ ต่ง จฺวิน ไม่ได้รับการแต่งตั้งเป็นสมาชิกคณะกรรมการฯ ระหว่างการประชุมเต็มคณะครั้งที่สามในเดือนกรกฎาคม ค.ศ. 2024

ตามกฎกระทรวงที่เกี่ยวข้อง กระทรวงกลาโหมได้จัดตั้งหน่วยงานดังต่อไปนี้:
 หน่วยงานภายใน 

 สำนักสารสนเทศ กระทรวงกลาโหม ตั้งอยู่ในสำนักงานความร่วมมือทางทหารระหว่างประเทศของคณะกรรมการการทหารส่วนกลาง
 สำนักงานความร่วมมือทางทหารระหว่างประเทศ กระทรวงกลาโหม เป็นหน่วยงานเดียวกันกับสำนักงานความร่วมมือทางทหารระหว่างประเทศของคณะกรรมการการทหารส่วนกลาง
 สำนักการสื่อสารระหว่างประเทศ กระทรวงกลาโหม เป็นหน่วยงานเดียวกันกับสำนักโฆษณาชวนเชื่อของกรมงานการเมืองของคณะกรรมการการทหารส่วนกลาง
 สำนักงานสรรพกำลัง กระทรวงกลาโหม อยู่ในกรมการสรรพกำลังกลาโหมของคณะกรรมการการทหารส่วนกลาง
 สำนักงานกิจการรักษาสันติภาพกระทรวงกลาโหม ตั้งอยู่ในสำนักข่าวกรองกรมเสนาธิการร่วมของคณะกรรมการการทหารส่วนกลาง

 หน่วยงานในกำกับโดยตรง 
 ศูนย์กิจการรักษาสันติภาพ กระทรวงกลาโหม
# เต่าพราหมณ์
เต่าพราหมณ์ราชกิจจานุเบกษา. กําหนดชนิดสัตว์น้ำที่ห้ามนําเข้า ส่งออก หรือนําผ่านราชอาณาจักร พ.ศ. ๒๕๕๙ . เล่ม 133 ตอนที่ 6 (พิเศษ) หน้า 15. วันที่ 11 มกราคม 2559. (ชื่อวิทยาศาสตร์: Hardella thurjii) เป็นชนิดของเต่าในวงศ์ Geoemydidae ซึ่งเป็นสิ่งมีชีวิตเฉพาะถิ่นในเอเชียใต้

 อนุกรมวิธาน 
สกุล Hardella ซึ่งมี Hardella thurjii อยู่ จัดเป็นสกุลที่มีสมาชิกเพียงชนิดเดียว

 ที่อยู่ทางภูมิศาสตร์ 
Hardella thurjii พบได้ในภาคเหนือของประเทศอินเดีย ประเทศปากีสถาน และประเทศบังกลาเทศ ในที่ราบลุ่มแม่น้ำของแม่น้ำคงคา แม่น้ำพรหมบุตร และแม่น้ำสินธุ

 ลักษณะ 
Hardella thurjii มีกระดองที่ค่อนข้างแบนขนาดใหญ่ สีน้ำตาลเข้มหรือสีดำ กระดองหลัง (บริเวณด้านหลัง) และแผ่นกระดอง (ด้านท้อง)Boulenger GA (1889). Catalogue of the Chelonians, Rhynchocephalians, and Crocodiles in the British Museum (Natural History). New Edition. London: Trustees of the British Museum (Natural History). (Taylor and Francis, printers). x + 311 pp. + Plates I-VI. ASIN: B004QM945U, University of Toronto Libraries, 2001. (Hardella thurgi, pp. 63-66, Figures 18-19). สีเหลืองหรือสีดำ กระดองมีขนาดยาวถึง  ในเพศเมียและสั้นกว่าในเพศผู้Boulenger GA (1890). The Fauna of British India, Including Ceylon and Burma. Reptilia and Batrachia. London: Secretary of State for India in Council. (Taylor and Francis, printers). xviii + 541 pp. (Hardella thurgi, pp. 36-37). ขากรรไกรล่างมีรอยยุบมาก

 ความแตกต่างทางเพศ 
Hardella thurjii มีความแตกต่างทางเพศ ซึ่งตัวเมียที่โตเต็มวัยจะมีขนาดใหญ่กว่าตัวผู้ที่โตเต็มวัยถึง 3 เท่า ตามข้อมูลของ Das ความยาวกระดองตรงสูงสุดในตัวเมียคือ 61 เซนติเมตร (24 นิ้ว) แต่ในตัวผู้ความยาวกระดองตรงสูงสุดอยู่ที่ 18 เซนติเมตร (7.1 นิ้ว) เท่านั้นDas 2002.

 การสืบพันธุ์ 
พฤติกรรมการสืบพันธุ์ของ H. thurjii ถือว่ามีเอกลักษณ์ในบรรดาสัตว์เลื้อยคลาน โดยตัวเมียจะวางไข่ใต้น้ำ ไม่ใช่บนบก วงจรการสืบพันธุ์จะเกิดขึ้นตามการเปลี่ยนแปลงตามฤดูกาลของระดับน้ำในแม่น้ำที่อาศัยอยู่ โดยในฤดูใบไม้ร่วง ตัวเมียจะวางไข่ไว้ใต้น้ำ ซึ่งระดับน้ำที่สูงจะทำให้ไข่จมอยู่ใต้น้ำเป็นเวลา 40 ถึง 45 วัน ในฤดูหนาวระดับน้ำที่ต่ำกว่าจะทำให้ไข่อยู่ได้ประมาณห้าเดือน ระดับน้ำที่เพิ่มขึ้นในฤดูใบไม้ผลิทำให้ไข่ที่เกือบจะโตเต็มที่จมอยู่ใต้น้ำอีกครั้ง และเต่าก็จะฟักไข่ในแม่น้ำ

นักสัตววิทยาชาวอินเดีย Dhruvajyoti Basu ได้บันทึกพฤติกรรมการสืบพันธุ์อันเป็นเอกลักษณ์ของเต่าพราหมณ์เป็นครั้งแรกในปี ค.ศ. 2011 และสวนสัตว์ปรากได้ฟักไข่เต่าพราหมณ์ตัวแรกที่เกิดในที่เลี้ยงเมื่อปี ค.ศ. 2012

 เชิงอรรถและอ้างอิง
# ชั่วโมงเร่งด่วน
ชั่วโมงเร่งด่วน (หรือ peak hour) เป็นช่วงหนึ่งของวันซึ่งมีการจราจรติดขัดบนท้องถนนและผู้คนพลุกพล่านในระบบขนส่งสาธารณะมากที่สุด โดยปกติจะมีสองช่วงเวลาในวันธรรมดา คือ ครั้งหนึ่งในตอนเช้า และอีกครั้งในตอนบ่ายหรือตอนเย็น ซึ่งเป็นเวลาที่คนส่วนใหญ่ใช้เดินทาง คำนี้มักใช้เรียกช่วงที่มีการจราจรคับคั่งสูงสุดซึ่งอาจกินเวลานานกว่าหนึ่งชั่วโมง

คำนี้มีความหมายกว้างมาก แต่โดยมากมักจะหมายถึงการจราจรของ รถยนต์ส่วนบุคคลมากกว่า หรือหากปริมาณรถอยู่ในเกณฑ์ปกติแต่มีการหยุดชะงักของความเร็วอยู่บ้างก็ยังคงเรียกว่าชั่วโมงเร่งด่วน
# นามาจะ
thumb|โฆษณาภายนอกอาคาร (2007, เมืองโอซากะ)
นามาจะ  หรือ นะมาชะ เป็นชื่อตราสินค้าของเครื่องดื่มชาเขียว และชาไม่ใส่น้ำตาลที่จำหน่ายโดยบริษัทคิริงเบฟเวอร์เรจของญี่ปุ่น

 ภาพรวม 
ในปี 2000 ได้มีการเปิดตัวเป็นชาเขียวที่ทำจากสารสกัดใบชาสดที่อุดมไปด้วยธีอะนีน ซึ่งเป็นส่วนประกอบอุมามิ เพื่อดึงเอารสชาติธรรมชาติของชาเขียวออกมา บริษัทจึงใช้เฉพาะใบชาเกียวกุโระ, คาบุเซจะ และ ฟุกามุชิจะ ที่ผลิตในประเทศเท่านั้น จากนั้นสกัดชาที่อุณหภูมิต่ำที่ 59 องศา (62 องศาหลังจากการปรับปรุงใหม่ในปี 2008) จากนั้นจึงกรองแบบหยาบ ด้วยเหตุนี้บนบรรจุภัณฑ์จึงระบุว่าให้ “เขย่าขวดก่อนดื่ม” คิริงให้คำจำกัดความนามาจะว่าเป็น "ใบชาที่เก็บรักษาที่อุณหภูมิ -30 °C ลงมาภายใน 4 ชั่วโมงหลังจากเก็บเกี่ยว"

 ในต่างประเทศ 

นามาจะยังได้ขยายจากประเทศญี่ปุ่นไปสู่ประเทศในเอเชีย โดยมีการวางจำหน่ายในเซี่ยงไฮ้ ประเทศจีน ทั่วประเทศไทย และ ไต้หวัน

ในประเทศจีนและไทย เครื่องดื่มชาเขียวเติมน้ำตาลถือเป็นบรรทัดฐาน ดังนั้นในประเทศจีน บริษัทในเครือจึงจำหน่ายทั้งเครื่องดื่มไม่เติมน้ำตาลและชาหวานน้อย ในขณะที่ในประเทศไทย บริษัทในเครือจำหน่ายเครื่องดื่มทั้งแบบเติมน้ำตาล เครื่องดื่มหวานน้อย และไม่เติมน้ำตาล ในไต้หวัน ผู้จัดจำหน่ายในพื้นที่นำเข้าและจำหน่ายผลิตภัณฑ์ประเภทเดียวกันกับที่ญี่ปุ่น
# กระทรวงการต่างประเทศ (จีน)
กระทรวงการต่างประเทศสาธารณรัฐประชาชนจีน  เป็นหน่วยงานบริหารลำดับแรกของคณะมนตรีรัฐกิจสาธารณรัฐประชาชนจีน มีหน้าที่รับผิดชอบความสัมพันธ์ระหว่างประเทศของประเทศ นำโดยรัฐมนตรีว่าการกระทรวงการต่างประเทศ ปัจจุบันคือหวัง อี้ ผู้ซึ่งดำรงตำแหน่งเป็นผู้แทนหลักของประเทศในต่างประเทศ กระทรวงมีสำนักงานใหญ่อยู่ในเขตเฉาหยาง ปักกิ่ง ย่านการทูตหลักของประเทศ

หน้าที่หลักของกระทรวงการต่างประเทศ ได้แก่ การกำหนดนโยบายต่างประเทศ การบริหารคณะผู้แทนทางทูตของประเทศ การเป็นตัวแทนผลประโยชน์ของจีนในสหประชาชาติ การเจรจาสนธิสัญญาและความตกลงกับต่างประเทศ และการให้คำแนะนำแก่คณะมนตรีรัฐกิจในเรื่องกิจการต่างประเทศ กระทรวงอยู่ภายใต้คณะกรรมการการต่างประเทศส่วนกลาง (Central Foreign Affairs Commission) ซึ่งเป็นผู้กำหนดนโยบายและนำโดยเลขาธิการใหญ่พรรคคอมมิวนิสต์จีน นโยบายต่างประเทศที่เกี่ยวข้องกับสาธารณรัฐจีนอยู่ภายใต้เขตอำนาจของสำนักงานกิจการไต้หวัน  กระทรวงยังคงรักษาระบบเครือข่ายทางทูตที่ใหญ่ที่สุดในโลก โดยมีสถานทูตและสถานกงสุลรวม 274 แห่ง
# คณะกรรมการพัฒนาและปฏิรูปแห่งชาติ
คณะกรรมการพัฒนาและปฏิรูปแห่งชาติ (: NDRC) เป็นหน่วยงานบริหารลำดับที่ 3 ของคณะมนตรีรัฐกิจสาธารณรัฐประชาชนจีน ซึ่งทำหน้าที่เป็นหน่วยงานบริหารเศรษฐกิจมหภาค คณะกรรมการฯ ซึ่งก่อตั้งขึ้นในชื่อคณะกรรมการวางแผนแห่งรัฐ มีอำนาจควบคุมด้านการบริหารและการวางแผนอย่างกว้างขวางต่อเศรษฐกิจของจีนแผ่นดินใหญ่ และมีชื่อเสียงว่าเป็น "คณะมนตรีรัฐกิจน้อน"
# หนังสัตว์
หนังสัตว์  เป็นวัสดุที่แข็งแรง ยืดหยุ่นและทนทาน ซึ่งได้มาจากการฟอกหนัง หรือการบำบัดทางเคมีกับหนังของสัตว์เพื่อป้องกันการผุพัง หนังที่พบมากที่สุดมาจากวัว แกะ แพะ ม้า ควาย หมู นกกระจอกเทศ และสัตว์น้ำ เช่น แมวน้ำและจระเข้

หนังสัตว์สามารถนำไปทำสิ่งของต่าง ๆ ได้มากมาย เช่น เสื้อผ้า รองเท้า กระเป๋าถือ เฟอร์นิเจอร์ เครื่องมือ และอุปกรณ์กีฬา และมีอายุการใช้งานยาวนานหลายทศวรรษ การทำเครื่องหนังได้มีการปฏิบัติกันมานานกว่า 7,000 ปีแล้ว และผู้ผลิตหนังชั้นนำในปัจจุบันคือจีนและอินเดียGillan, Kevin; Murray, Jason (May 2019). Comprehensive Guide to Leather Repair and Restoration: Leather Repair Training Manual. Advanced Leather Solutions, Inc. p. 16. Archived from the original on 23 May 2023. Retrieved 10 June 2021."Leather". Encyclopedia Britannica. 5 March 2020. Archived from the original on 12 May 2021. Retrieved 10 June 2021.
# เต่าบึงหัวเหลือง
ระวังสับสนกับ: เต่าบึงเหลือง

เต่าบึงหัวเหลือง เต่าบัว หรือ เต่าหม้อราชกิจจานุเบกษา. กําหนดชนิดสัตว์น้ำที่ห้ามนําเข้า ส่งออก หรือนําผ่านราชอาณาจักร พ.ศ. ๒๕๕๙ . เล่ม 133 ตอนที่ 6 (พิเศษ) หน้า 15. วันที่ 11 มกราคม 2559. (ชื่อวิทยาศาสตร์: Heosemys annandalii) เป็นชนิดของเต่าขนาดใหญ่ในวงศ์ Geoemydidae ซึ่งพบเฉพาะในเอเชียตะวันออกเฉียงใต้

 ศัพทมูลวิทยา 
ชื่อสามัญ yellow-headed temple turtle มาจากว่ามักพบในบริเวณใกล้วัดพุทธภายในขอบเขตการอยู่อาศัยของเต่าชนิดนี้

ชื่อเฉพาะ annandalii ตั้งขึ้นเพื่อเป็นเกียรติแก่ Nelson Annandale นักวิทยาสัตว์เลื้อยคลานชาวสก็อตBeolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Hieremys annandalii, p. 9).

 ลักษณะ 
H. annandalii อาจเติบโตได้ถึงกว่า 20 นิ้ว (51 ซม.) โดยมีความยาวกระดองหลังตรง และหนักได้ถึง 12 กิโลกรัม

 พฤติกรรม 
H. annandalii เป็นสัตว์น้ำโดยทั่วไปเป็นสัตว์กินพืช

 สถานะการอนุรักษ์ 
อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) ระงับการค้าเต่าบึงหัวเหลืองในเดือนกรกฎาคม ค.ศ. 2012

 ที่อยู่ทางภูมิศาสตร์ 
H. annandalii พบได้ในประเทศกัมพูชา ประเทศลาว ประเทศมาเลเซีย ประเทศไทย ประเทศเวียดนาม และอาจพบในประเทศเมียนมาร์

 ที่อยู่อาศัย 
thumb| Heosemys annandalii ในศูนย์อนุรักษ์เต่า Cuc Phuong ประเทศเวียดนาม
แหล่งที่อยู่ตามธรรมชาติที่ต้องการของ H. annandalii คือป่าและพื้นที่ชุ่มน้ำจืด

 การเลี้ยง 
H. annandalii อาจมีชีวิตอยู่ในที่เลี้ยงได้นานถึง 35 ปี

เต่าสองตัวถูกฟักออกมาในเดือนพฤศจิกายน ค.ศ. 2019 ที่สวนสัตว์และพิพิธภัณฑ์สัตว์น้ำโคลัมบัส Heosemys annadali ได้รับการเพาะพันธุ์ในที่เลี้ยง"Yellow-headed temple turtles hatch at the Turtle Conservation Centre in Cuc Phuong National Park, Vietnam". (10 April 2015). Asian Turtle Program. Archived from the original 8 January 2020.

 ปรสิต 
left|thumb| ปลิง Placobdelloides siamensis บนกระดองของเต่าบึงหัวเหลือง (ตรงลูกศร)

ปลิง Placobdelloides siamensis เป็นปรสิตภายนอกของเต่าชนิดนี้

 เชิงอรรถและอ้างอิง
# โปรวิเดนียา
โปรวิเดนียา (,) เป็นนิคมประเภทเมืองและศูนย์กลางการบริหารของเขตโปรวีเดนสกีของเขตปกครองตนเองชูคอตคา ประเทศรัสเซีย ตั้งอยู่ตรงอ่าวคอมโซมอลสกายา (ส่วนหนึ่งของอ่าวโปรวิเดนียา) ทางตอนตะวันออกเฉียงเหนือของเขตปกครองตนเอง ตรงข้ามจากอะแลสกาโดยมีช่องแคบแบริงขั้นอยู่ และอยู่ใกล้กับเส้นเวลาสากลเป็นอย่างมาก นิคมแห่งนี้มีประชากรอยู่ที่  โดยลดลงเรื่อย ๆ ในทศวรรษที่ผ่านมา

 ลักษณะทางภูมิศาสตร์ 
โปรวิเดนียาเป็นอดีตท่าเรือทางการทหารของสหภาพโซเวียต ตั้งอยู่บนฟยอร์ดที่มีปากน้ำออกไปหาทะเลแบริง โดยนิคมนี้ถูกก่อตั้งขึ้นเป็นท่าเรือเพื่อให้บริการบริเวณปลายด้านตะวันออกของเส้นทางทะเลเหนือOfficial website of Providensky District. Urban and Rural Settlements    ท่าเรือนี้ตั้งอยู่บนอ่าวคอมโซมอลสกายา (ตั้งชื่อตามองค์กรยุวชนคอมโซมอลของโซเวียต) ที่ซึ่งเป็นส่วนหนึ่งของอ่าวโปรวิเดนียาที่มีขนาดใหญ่กว่ามาก ท่าเรือแห่งนี้ทำหน้าที่เป็นท่าเรือน้ำลึกที่เหมาะสมสำหรับการเป็นที่เทียบท่าจอดเรือของรัสเซีย อีกประการหนึ่ง ทะเลสาบอิสติเคด (Istikhed) ตั้งอยู่ทางตอนใต้ของสนามบินโปรวิเดนิยาและทางด้านตะวันออกของอ่าวGoogle Earth 

 ภูมิอากาศ 
โปรวิเดนียามีสภาพภูมิอากาศเขตขั้วโลกที่ซึ่งแห้งแล้งในฤดูร้อน (การแบ่งเขตภูมิอากาศแบบเคิพเพิน: ETs) แม้ว่าฤดูหนาวของนิคมนี้จะไม่รุนแรงเนื่องจากตั้งอยู่ริมชายฝั่งและมีดอกไม้หลากสีสันผลิบานที่จะช่วยให้ทุ่งทุนดราในบริเวณนั้นมีชีวิตชีวาขึ้นในช่วงฤดูร้อนก็ตาม อุณหภูมิในฤดูหนาวจะสูงกว่าสถานที่อื่น ๆ ในชูคอตคาเป็นอย่างมาก เนื่องจากเป็นนิคมที่อยู่ทางใต้มากกว่าและมีอิทธิพลทางทะเลจากทะเลเบริงมากกว่า โดยทั่วไปแล้วฤดูร้อนจะมีอากาศที่เย็นและนิคมแห่งนี้จะได้รับฝนตกหนักโดยเฉพาะเมื่อระบบความกดอากาศต่ำเคลื่อนตัวขึ้นมาทางตอนเหนือจากมหาสมุทรแปซิฟิก
# ผลงานการแสดงของคิม ซู-ฮย็อน
คิม ซู-ฮย็อน (เกิดวันที่ 16 กุมภาพันธ์ ค.ศ. 1988) เป็นนักแสดงชาวเกาหลีใต้

ภาพยนตร์
 ปี ชื่อ บทบาท หมายเหตุ อ้างอิง 2008 Cherry Blossom Han Hyun-joon ภาพยนตร์สั้น  2009 Worst Friends Kim Joon-ki ภาพยนตร์สั้น  2012 10 ดาวโจรปล้นโคตรเพชร Zampano   2013 แผนลับสุดยอด Won Ryu-hwan / Bang Dong-gu   2014 Miss Granny young Mr. Park รับเชิญ  2017 Real Jang Tae-young  

รายการโทรทัศน์

 ปี ชื่อ บทบาท หมายเหตุ อ้างอิง 2007 Kimchi Cheese Smile คิม ซู-ฮย็อน   2008 Jungle Fish ฮัน แจ-ทา   2009 Seven Years of Love ชุน-แจ   อธิษฐานรัก ณ ปลายหนาว ชา คัง-จิน (วัยรุ่น)   Father's House คัง แจ-อิล ละครพิเศษ  2010 ศึกแค้น ศึกสงครามชีวิต อั ซ็อง-โม (วัยรุ่น)   2011 ดรีมไฮ ซง ซัม-ดง   2012 ลิขิตรักตะวันและจันทรา พระเจ้าอีฮว็อน   ทะยานสู่ฝัน บัลลังก์แห่งดาว 2 ซง ซัม-ดง ปรากฏตัวพิเศษ (ตอน 1)  2013–2014 ยัยตัวร้ายกับนายต่างดาว โท มิน-จุน   2015 The Producers Baek Seung-chan   2019 รอรักโรงแรมพันปี เจ้าของ Hotel Blue Moon รับเชิญพิเศษ (ตอน 16)  2020 ปักหมุดรักฉุกเฉิน Bang Dong-gu รับเชิญพิเศษ (ตอน 10)  2020 เรื่องหัวใจ ไม่ไหวอย่าฝืน มุน คัง-แท   2021 วันถึงฆาต Kim Hyun-soo   2024 ราชินีแห่งน้ำตา Baek Hyun-woo   2025 Knock-Off Kim Sung-joon  

พิธีกร
 ปี ชื่อ อ้างอิง 2008 The Taste of Life  2009 Boys & Girls Music Countdown 

มิวสิกวิดีโอ
 ปี ชื่อ ศิลปิน อ้างอิง 2017 "Ending Scene" IU 

การบรรยาย
 ปี ชื่อ อ้างอิง 2013 Documentary Special: Director Bong Joon-ho
# เต่าบึงฟูจิ
เต่าบึงฟูจิ หรือ เต่าบึงไอเวอร์สันราชกิจจานุเบกษา. กําหนดชนิดสัตว์น้ำที่ห้ามนําเข้า ส่งออก หรือนําผ่านราชอาณาจักร พ.ศ. ๒๕๕๙ . เล่ม 133 ตอนที่ 6 (พิเศษ) หน้า 15. วันที่ 11 มกราคม 2559. (ชื่อวิทยาศาสตร์: "Mauremys" × iversoni) เป็นเต่าลูกผสมระหว่างสกุลที่อาจเกิดขึ้นเองตามธรรมชาติในวงศ์ Geoemydidae (เดิมชื่อ Bataguridae) ฟาร์มเต่าของจีนผลิตพันธุ์เต่าบึงฟูจิในปริมาณมากขึ้นโดยถือเป็น "สำเนา" ของเต่าหับจีนสามสัน (Cuora trifasciata) ซึ่งเหมือนว่าจะเกิดขึ้นในประเทศจีนและประเทศเวียดนาม และก่อนที่จะทราบแหล่งที่มาที่แท้จริง สัตว์ชนิดนี้ถูกระบุว่ามีข้อมูลไม่เพียงพอในบัญชีแดงไอยูซีเอ็น

พ่อแม่พันธุ์ของลูกผสมนี้คือเต่าบึงเหลืองเอเชีย (Mauremys mutica) และเต่าหับจีนสามสัน โดยตัวผู้มักจะเป็นของชนิดหลัง แม้จะไม่ใช่เรื่องแปลกที่ชนิดในวงศ์ geoemydidae ที่ถูกต้องสมบูรณ์จะเกิดขึ้นจากการผสมพันธุ์แบบผสม แต่การยอมรับว่ายังเป็นชนิดจะต้องใช้ลูกผสมที่สามารถเจริญพันธุ์ได้และก่อให้เกิดสายพันธุ์ที่แยกจากกันในทางลักษณะปรากฏและสามารถดำรงอยู่ได้ด้วยตัวเอง กรณีนี้เหมือนจะไม่เป็นเช่นนั้นใน "ชนิด" นี้ เนื่องจากพบเพียงตัวอย่างเดียวเท่านั้นแทนที่จะพบทั้งประชากรเต่าเหล่านี้ และการเพาะพันธุ์ในพื้นที่เลี้ยงก็แทบจะไม่ประสบความสำเร็จ เนื่องจากตัวผู้ส่วนใหญ่ไม่สามารถสืบพันธุ์ได้ (ในขณะที่ตัวเมียสามารถสืบพันธุ์ได้เต็มที่)

ชื่อวิทยาศาสตร์ของเต่าบึงฟูจิได้รับการตั้งขึ้นเพื่อเป็นเกียรติแก่จอห์น บี. ไอเวอร์สัน นักวิทยาสัตว์เลื้อยคลานชาวอเมริกันBeolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Mauremys iversoni, p. 131).

"Clemmys guangxiensis" เป็นหน่วยอนุกรมวิธานแบบผสมที่อธิบายจากตัวอย่างชนิดของ Mauremys mutica และลูกผสมตามธรรมชาติ "Mauremys" × iversoni